钦定古今图书集成/明伦汇编/氏族典/第363卷 > 《廖用贤尚友录》 > 任棠
## 钦定古今图书集成/明伦汇编/氏族典/第363卷 > 《廖用贤尚友录》 > 任棠

按《后汉书庞参传》：“参为汉阳太守，郡人任棠者，有奇
节，隐居教授。参到，先候之，棠不与言，但以薤一大本，
水一盂，置户屏前，自抱孙儿伏于户下。参思其微意，
良久曰：‘棠是欲晓太守也。水者，欲吾清也；拔大本薤
者，欲吾击强宗也；抱儿当户者，欲吾开门恤孤也’。于
是叹息而还。”